Курынскі сельсавет

**Ку́рынскі сельсавет** —  адміністрацыйна-тэрытарыяльная адзінка ў складзе Віцебскага раёна Віцебскай вобласці Беларусі. Цэнтр — вёска Курына.

## Гісторыя 
Утвораны 20 жніўня 1924 года як **Дражнаўскі сельсавет** у складзе Лосвідскага раёна Віцебскай акругі БССР. Цэнтр — маёнтак Дражна. З 29 кастрычніка 1924 года ў Кузняцоўскім раёне. 21 жніўня 1925 года цэнтр сельсавета перанесены ў вёску Курына, сельсавет перайменаваны ў *Курынскі*. З 26 сакавіка 1927 года ў складзе Віцебскага раёна. Пасля скасавання акруговай сістэмы 26 ліпеня 1930 года ў Віцебскім раёне БССР. З 15 лютага 1931 года ў складзе Суражскага раёна БССР, з 20 лютага 1938 года — Віцебскай вобласці. У 1943 годзе скасавана вёска Полцева. З 20 студзеня 1960 года сельсавет у складзе Віцебскага раёна. 22 снежня 1960 года да сельсавета далучана тэрыторыя скасаванага Астроўскага сельсавета. 25 снежня 1962 года ў склад Лёзненскага раёна перададзены 10 населеных пунктаў (Астраўскія, Белікава, Брылі, Вайцяхі, Гаркава, Калінка, Лунькі, Сабалёва, Хатоля і Штанова), якія 27 снежня 1962 года ўключаны ў склад Запольскага сельсавета Лёзненскага раёна. У 1972 годзе ў склад сельсавета з Мазалаўскага сельсавета перададзена вёска Седзенне.

## Насельніцтва 
Перад Другой сусветнай вайной у сельсавеце пражывала 2 832 чалавек (694 двары). Пасля вайны было адноўлена 315 двароў, а ў ліпені 1969 года ў сельсавеце пражывала 1 102 чалавекі. Падчас вайны нямецкія акупацыйныя ўлады знішчылі 568 чалавек і 694 двары; з 740 чалавек, якія былі адпраўлены на прымусовыя працы ў нацысцкую Германію, вярнулася 402 чалавекі. На франтах Другой сусветнай вайны загінула 276 жыхароў сельсавета, яшчэ 214 чалавек загінулі ў савецкіх партызанскіх атрадах.

Насельніцтва сельсавета паводле перапісу 2009 года — 692 чалавекі, з іх 90,2 % — беларусы, 8,5 % — рускія, 0,7 % — украінцы; паводле перапісу 2019 года — 595 чалавек.

## Населеныя пункты 
# Астраўскія
# Белікава
# Будзіслава
# Вайцяхі
# Гаркава
# Дражна
# Задзвінне
# Кулакова
# **Курына**
# Міхалкова
# Пляшкі
# Сабалёва
# Седзенне
# Хамякова
# Хатоля
# Ходарава

## Населеныя пункты, знішчаныя нямецкімі акупацыйнымі ўладамі 
* *Подцева* — вёска, якая знаходзілася за 3 км на захад ад вёскі Курына. Перад вайной жыло 80 чалавек. 23 мая 1943 года нямецкія акупацыйныя войскі загубілі 29 жыхароў і спалілі 8 двароў. У 1958 годзе на месцы вёскі пастаўлены абеліск.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.
* Тэрыторыя сучаснага Віцебскага раёна ў адміністрацыйна-тэрытарыяльным падзеле Віцебшчыны ў паслярэвалюцыйны перыяд / Падрых. У. І. Мезенцаў // Памяць: Віцебскі раён: Гісторыка-дакументальная хроніка гарадоў і раёнаў Беларусі / Рэдкал.: А. П. Красоўскі [і інш.]; Укл. У. І. Мезенцаў; Маст. Э. Э. Жакевіч. — Мн.: Мастацкая літаратура, 2004. — 772 с.: іл. — С. 134 — 135. — ISBN 985-02-0647-0.


Катэгорыя:Былыя сельсаветы Лосвідскага раёна
Катэгорыя:Былыя сельсаветы Кузняцоўскага раёна
Катэгорыя:Былыя сельсаветы Суражскага раёна
Катэгорыя:Сельсаветы Беларусі, утвораныя ў 1924 годзе